Moneda

Tradicionalmente, e balor di un moneda tabata igual na e balor di e material di cual e moneda ta traha, pero mayoria di moneda cu ta den uzo actual tin, solamente, balor di placa fiat.

 Prome monedanan 

Monedanan a wordo inventa independientemente na tres diferente luga, mas o menos durante e mesun periodo. Na China e prome 'monedanan' a wordo produci for di alrededor di 770 p.C. Esakinan tabata simbolo di obhetonan valioso, e asina yama 'placa di cuchu y spada': modelonan di cuchu y spada cu caracternan individual, basha den brons. Rond di e mesun tempo, e prome kepengs a aparece, monedanan chikito rondo cu un buraco cuadra den nan pa nan por a wordo mara na un cabuya. Kepengs a keda den uzo pa mas cu 2.500 aña, te na cuminsamento di siglo binti.
Den e mundo occidental, e prome monedanan a wordo produci meymey di siglo shete p.C. traha na Lidia (Asia Menor). E monedanan aki tabata consisti di gotanan di electrum, un liga metalico natural di oro i plata, cu un imagen na un banda y un stempel sin nificacion na e otro. E invencion nobo aki a facilita comercio y a plama masha lihe pa parti oost (e Imperio perso) y west (e mundo griego). Pronto, e monedanan occidental a tuma e forma cu nan tin te awendia: un plachi di metal rondo cu un diameter entre 1.5 y 4.0 centimeter, cu un imagen di un cabes na e parti dilanti y un representacion simbolico na e parti patras, hopi biaha rondona pa texto. Aunke monedanan basha tambe a aparece na Europa y Asia Menor, mayoria di monedanan tabata wordo bati: un snechi metal, keinta of no, tabata wordo poni den un malchi y un imagen ta wordo primi of bati bou preshon halto.

Na India e prome monedanan a wordo produci rond di aña 500 p.C. Esakinan tabata pidanan plat di plata cu un forma iregular, riba cua nan tabata aplica varios stempel chikito cu simbolo di mata of bestia. For di tempo di Alexander e Grandi, e monedanan traha cu e tecnica di contramarca a wordo reemplasa gradualmente pa e representacion di moneda griego.

 Mira tambe 
 ISO 4217
 Kriptomoneda

Category:Numismatica